**„От модерността към съвременността: изкуство и политика“**

ръководител гл.ас.д-р Димитър Божков

Проектът „От модерността към съвременността: изкуство и политика“ е с актуална проблематика, която отразява връзката между изкуство и политика. В него се прилага интердисциплинарен подход, който доведе до взаимодействието между учени и творци от различни направления. Едновременно с това той допринася за по-широко институционално сътрудничество. Партньори на проекта при неговата реализация бяха Институт за етнология и фолклористика с етнографски музей при БАН, Френският културен институт, Университетската агенция на франкофонията (AUF). Проведена е международна конференция с участието на едни от най-видните представители на българските и френски научни и арт среди. Това е научно събитие, реализирано на изключително високо ниво. Всичко това доведе до създаването на мрежа от научни контакти, която продължава да функционира и подготвя бъдещ съвместен проект. Докладите от проведения форум ще бъдат издадени на френски език и ще бъдат популяризирани сред по-широка специализирана аудитория. Проектът беше широко медийно отразен по национални телевизионни канали и в социалните мрежи.